《夏日园居》
明代·黎彭龄

云开昼景天如彻，华气隔檐午风热。一春桃李总无言，故故墙阴喧百舌。

主人喜懒因炎蒸，嬴得肝肠似冬雪。餍向卢生七椀馀，强胜真妃玉如咽。

兼买陋仆不解书，柿屋破残荒架帙。竹里初携玉版师，垆头乞火自煎啜。

欣对秋水与马蹄，清磬寥寥结车辙。昨春镇日好潜行，拾归霞片补衣裂。

陂塘五月苦行人，荔枝红滴杜鹃血。

作者简介：黎彭龄，字颛孙。番禺人。淳先次子。诸生。有《芙航集》。事见清陈恭尹《番禺黎氏诗汇选》卷一。